# Francesc Nicolau i Pous

Francesc Nicolau i Pous (Molins de Rei, 24 d'agost del 1930) és un sacerdot, matemàtic, professor universitari i destacat divulgador científic català.
Llicenciat en teologia i ciències exactes, ha destacat per una intensa activitat com a divulgador científic, dirigida tant als infants (amb les seves col·laboracions a Cavall Fort) com als adults. Francesc Nicolau ha exercit, també, com a professor de Filosofia de la naturalesa a la Facultat Eclesiàstica de Filosofia de Barcelona i de matemàtiques i ciències al Seminari Menor de Barcelona.
La seva tasca de divulgació científica ha rebut diversos premis i reconeixements. Així, el 2013 se li va fer un acte d'homenatge per part del Museu Geològic del Seminari de Barcelona, l'Associació d'Amics de dit Museu, i la Facultat de Filosofia de la Universitat Ramon Llull. I l'ajuntament de Sant Feliu de Llobregat li atorgà l'any 2000 el guardó Rosa de la Ciutat. El 2011 se li concedí el Premi Crítica Serra d'Or de Recerca en reconeixement de la tasca que va tirar endavant a 'La intimitat de la matèria' pel llenguatge entenedor que ha utilitzat per parlar de ciència.

## Bibliografia

* La teoría del indeterminismo en la Física actual. Oración inaugural del curso académico 1965-1966. Seminario conciliar de Barcelona. Barcelona, 1965.
* Viatge per la història de l'astronomia amb Josep Maria Madorell. Barcelona Edicions La Galera, 1977. ISBN 84-246-0005-3
* L'evolucionisme, avui. (Pròleg de Josep Maria Via Taltavull). Barcelona: Edicions Terra Nostra, 1984 ISBN 84-86355-00-1
* Origen i estructura de l'univers. Barcelona: Edicions Terra Nostra, 1985. ISBN 84-86355-01-X
* La constitució de la matèria. Dels quatre elements als quarks. (Pròleg de Josep Gassiot Llorens). Barcelona: Edicions Terra Nostra, 1986. ISBN 84-86355-04-4
* El Dr. Almera i la seva escola de Geologia, amb Joan Valls i Juliá. (Pròleg de Salvador Reguant). Barcelona: Edicions Terra Nostra, 1986 ISBN 84-86355-07-9
* La cèl·lula i la reproducció dels éssers vius. (Pròleg d'Alfred Rubio de Castarlenas). Barcelona: Fundació Catalunya Cristiana, 1987. ISBN 84-398-9992-0
* El cervell i l'ànima humana. Barcelona: Fundació Catalunya Cristiana, 1990. ISBN 84-404-5307-8
* Ciències físiques i filosofia de la naturalesa. (Pròleg de David Jou). Barcelona: Fundació Catalunya Cristiana, 1991. ISBN 84-86355-08-7
* Els astres i l'astrofísica. I. El sistema solar. (Pròleg de Josep Maria Codina i Vidal). Barcelona: Fundació Catalunya Cristiana, 1992. ISBN 84-86355-10-9
* Els astres i l'astrofísica. II. Estrelles i galàxies. Barcelona: Fundació Catalunya Cristiana, 1993. ISBN 84-86355-12-5
* Els elements que componen el cosmos. (Pròleg de Miquel Gassiot i Matas). Barcelona: Editorial Claret, 1995 ISBN 84-8297-009-7
* El planeta Terra i la seva història. (Pròleg de Sebastià Calzada i Badia). Barcelona: Editorial Claret, 1997. ISBN 84-8297-215-4
* L'electricitat i els homes que l'han investigada. (Pròleg de Josep Maria Codina i Vidal). Barcelona: Editorial Claret, 2000. ISBN 84-8297-419-X
* La matemàtica i els matemàtics. (Pròleg de Josep Vaquer i Timoner) Barcelona: Editorial Claret, 2002. ISBN 84-8297-474-2
* Església i ciència al llarg de la història. (Pròleg de Josep Maria Martí i Bonet). Barcelona: Editorial Claret, 2002. ISBN 84-8297-584-6
* Origen de la vida. Implicacions filosòfiques. Lliçó inaugural del curs acadèmic 2002-2003. Facultat de Teologia de Catalunya i Facultat eclesiàstica de Filosofia de Catalunya. Barcelona, 2002.
* Teories evolucionistes i ciència de l'evolució. (Pròleg: Josep Maria Via i Taltavull). Barcelona: Editorial Claret, 2003. ISBN 84-8297-673-7
* El progrés de la medicina. (Pròleg de Josep Maria Forcada i Casanovas) Barcelona: Editorial Claret, 2005. ISBN 84-8297-817-9
* L'astronomia en la seva història. Barcelona: Editorial Claret, 2005. ISBN 84-8297-867-5
* Panorama actual de la paleontologia. (Pròleg d'Antoni Riera i Bagué). Barcelona: Editorial Claret, 2007. ISBN 978-84-8297-993-9
* Cosmologies actuals i fe cristiana. Barcelona: Editorial Claret, 2008. ISBN 978-84-9846-232-6
* La intimitat de la matèria. Barcelona: Editorial Claret, 2010 (Premi de la Crítica "Serra d'Or" 2011 de Recerca). ISBN 978-84-9846-383-5
* L'Univers de les galàxies. Barcelona: Editorial Claret, 2011. ISBN 978-84-9846-443-6
* Certeses científiques i fe cristiana. Barcelona: Editorial Claret, 2012. ISBN 978-84-9846-673-7
* Qüestions fonamentals plantejades per la biologia actual. Barcelona: Editorial Claret, 2013. ISBN 978-84-9846-770-3
A més ha redactat cinc biografies de sacerdots per al Diccionari d'història eclesiàstica de Catalunya, que publica l'Editorial Claret.
També ha prologat:
* Déu i la Ciència, de Jean Guiton, Grichka i Igor Bogdanov. (Revisió, notes i pròleg). Barcelona, 1992
* La Sábana santa de Turín: ¿Reliquia o tradición?, de Francisco-Javier Mora Mas. Barcelona, 1999.
* Reflexiones sobre Dios y nuestro futuro, de Gabriel Santpere Añorga. Barcelona, 2004

## Referències

* 1 2 «Francesc Nicolau i Pous». Gran Enciclopèdia Catalana. Barcelona: Grup Enciclopèdia Catalana.
* ↑ «Homenatge de la Facultat de Filosofia de Catalunya i del Museu Geològic del Seminari de Barcelona a Mn. Francesc Nicolau i Pous». Església de Barcelona. [Consulta: 22 desembre 2015].
* ↑ «Distincions atorgades per l'Ajuntament». Ajuntament de Sant Feliu de Llobregat. [Consulta: 22 desembre 2015].
* ↑ «Premis Serra d'Or». El Debat.cat. Diari Digital de Catalunya, 04-05-2011 [Consulta: 22 desembre 2015].